- Hindi News
- National
- समर्थन मूल्य पर सरसों खरीद केंद्र शुरू कराने के लिए सहकारिता मंत्री से मिले विधायक
समर्थन मूल्य पर सरसों खरीद केंद्र शुरू कराने के लिए सहकारिता मंत्री से मिले विधायक
भास्कर संवाददाता| श्रीगंगानगर
खानराज्यमंत्री सुरेन्द्रपाल सिंह टीटी के नेतृत्व में जिले के विधायक गुरजंट सिंह बराड़, शिमला बावरी, राजेन्द्र भादू, एवं स्थानीय जनप्रतिनिधियों ने सहकारिता मंत्री अजयसिंह किलक से मिलकर समर्थन मूल्य पर सरसों खरीद केन्द्र शीघ्र शुरू करवाने का अनुरोध किया। मंत्री टीटी ने बताया कि जिले में इस वर्ष सरसों की बम्पर पैदावार होने की संभावना है। स्थानीय काश्तकारों एवं किसानों को किसी प्रकार की समस्या का सामना करना पड़े इसके लिए शीघ्र ही सरसों खरीद केन्द्र शुरू किए जाने चाहिए। उन्होंने कहा कि करणपुर, पदमपुर, गजसिंहपुर, बींझबायला, केसरीसिंहपुर कृषि उपज मण्डी समिति को सरसों खरीद केन्द्र स्वीकृत करने का भी अनुरोध किया है। टीटी ने बताया कि प्रतिनिधिमंडल ने सामूहिक रूप से गन्ना किसानों को गन्ने का भाव पंजाब, हरियाणा के किसानों के बराबर दिलवाने के लिए सीएम से आग्रह किया। गन्ना किसानों को हरियाणा में 320 और पंजाब में 300 रुपए प्रति क्विंटल गन्ने का भाव दिया जा रहा है जबकि श्रीगंगानगर में 275 रुपए प्रति क्विंटल का भाव ही दिया जा रहा है। उन्होंने कहा कि काश्तकारों की मुख्य मांग है कि हरियाणा, पंजाब राज्य के समान गन्ने का भाव स्थानीय किसानों को भी दिया जाए। इस संदर्भ में पिछले काफी समय से गंगानगर शुगर मिल पर धरना-प्रदर्शन किया जा रहा है।
गेहूंखरीद की बकाया आढ़त रकम जारी करने का किया आग्रह
टीटीने बताया कि सोमवार को विधानसभा परिसर में ही सहकारिता मंत्री को एफसीआई एवं राजफैड के माध्यम से समर्थन मूल्य पर पिछले साल गेहूं खरीद की बकाया व्यापारियों की आढ़त राशि जारी करने का आग्रह किया। इस संबंध में मंत्री किलक ने राजफैड की सीएमडी वीणा प्रधान से फोन पर बात कर इस मामले के तत्काल समाधान के निर्देश दिए। इसके साथ ही रजिस्ट्रार सहकारी समितियां जयपुर एवं एफसीआई के क्षेत्रीय प्रमुख को लिखा गया है।
tgl_Latn sot_Latn hin_Deva hin_Deva san_Deva hin_Deva hin_Deva hin_Deva